Philotiella

Philotiella er en slekt av dagsommerfugler som tilhører undergrupper blåvinger i den store familie glansvinger (Lycaenidae).   

 Utseende 
Knøttsmå blåvinger uten stjerter på bakvingene. Hannens overside er litt matt blå med smal mørk ytterkant, hunnen er mørkbrun. Undersiden er lysgrå med runde, svarte flekker.

 Levevis 

Disse knøttsmå sommerfuglene lever på tørre, sandete steder med mange busker, også i spesielle miljøer i vulkanske områder.

 Larvene 
Larvene lever på planter i slektene Eriogonum og Oxytheca (syrefamilien).

 Utbredelse 
Slekten er utbredt i det vestlige Nord-Amerika. De er bare kjent fra California, Nevada og Oregon.
Philotiella leona er bare kjent fra én enkelt populasjon i Oregon, man regner med at verdensbestanden teller under 2000 eksemplarer, og arten er sterkt truet.

 Systematisk inndeling 

 sommerfugler (Lepidoptera)
 gruppen / overfamilien dagsommerfugler (Papilionoidea)
 familien glansvinger (Lycaenidae) 
 delgruppen Lycaeninae (i vid forstand)
 blåvinger (Polyommatinae) 
 stammen Polyommatini (i snever forstand) 
 slekten Philotiella Mattioli, 1978
 Philotiella speciosa (H. Edwards, 1877)
 Philotiella leona Hammond & McCorkle, 2000

 Kilder 
 The Xerces Society – Philotiella leona  
 Butterflies of America – Philotiella speciosa  

 Eksterne lenker 

 Brower, Andrew V. Z. 2007. Philotiella in The Tree of Life Web Project, [http://tolweb.org/ http://tolweb.org 
 www.funet.fi – Philotiella

Kategori:Blåvinger
Kategori:Sommerfugler formelt beskrevet i 1978